Вось яскравы прыклад. Ёсць у Жабінцы вуліца Фядзяя. Кніга “Памяць” расказвае пра яго: “Нарадзіўся ў 1915 годзе ў сяле Ільшона Харкаўскай вобласці, загінуў у паветраным баі ў вёсцы Стрыганец 22.07.1944!” Хіба ў Жабінцы няма сапраўдных краязнаўцаў, здольных выправіць памылкі ў тэксце, дзе пераблытана літаральна ўсё? Калі так, зраблю гэта за іх. Іван Еўдакімавіч Фядзяй нарадзіўся ў сяле Вільшона на Харкаўшчыне, а загінуў у паветраным баі над вёскай Мышчыцы Ленінскага сельсавета, што ў Жабінкаўскім раёне, у першы дзень вайны – 22 чэрвеня 1941 года”.